2018. gada 17. septembrī

**Rīgā norisināsies FIL valdes sēde**

Ceturtdien un piektdien, 20. un 21. septembrī Rīgā pirmo reizi norisināsies Starptautiskās kamaniņu sporta federācijas (FIL) valdes sēde.

FIL valdes sēdes atklāšana norisināsies 20. septembrī viesnīcā “Grand Palace Hotel” plkst. 9.00. Sēdi ar svinīgu uzrunu atklās Latvijas Kamaniņu sporta federācijas (LKSF) prezidents Atis Strenga.

Šī būs pirmā FIL jaunās valdes sēde pēc tās ievēlēšanas FIL kongresā, kas norisinājās šī gada jūnijā Slovākijas galvaspilsētā Bratislavā.

Valdes sēdē piedalīsies un par dažādiem svarīgiem FIL attīstības jautājumiem lems ilggadējais FIL prezidents Josefs Fents *(Josef Fendt),* viceprezidents finanšu jautājumos Haralds Štajers (Harald Steyrer), izpilddirektors Kristofs Švaigers *(Christoph Schweiger),* jaunais FIL ģenerālsekretārs Einars Fogelis, viceprezidente sporta jautājumos mākslīgajā ledus trasē Klēra Del Negro (*Claire Del Negro),* viceprezidents tehniskajos jautājumos, vienīgais kamaniņu braucējs, kurš izcīnījis medeļas sešās Olimpiskajās spēlēs pēc kārtas, Armīns Cīglers (*Armin Zoggeler),* viceprezidents dabīgā ledus trasēPīters Knauseders *(Peter Knauseder),* biedre, Krievijas Kamaniņu sporta federācijas prezidente Natālija Gart *(Natalia Gart)*, biedrs Dvaits Bells *(Dwight Bell),* sportistu pārstāvis, Phjončhanas Ziemas Olimpisko spēļu bronzas medaļas ieguvējs vienvietīgajās kamanās Kriss Mazdzers (*Chris Mazdzer*).

Savukārt 21. septembrī plkst. 12.00 FIL valde dosies saviesīgā vizītē pie Latvijas Republikas prezidenta Raimonda Vējoņa.